เนื่องด้วย วันก่อนไปตรวจมะเร็งปากมดลูกแจ้งว่าไม่พบไม่มีเชื้อเพียงแต่เป็นปากมดลูกอักเสบ เค้าโทรมาแจ้งว่าให้กินยามาพบแพทใกล้บ้าน พอดี ช่วงนี้ไม่ได้ ไปพบแพท มันจะเป็นอีนตรายไหมคะ
สวัสดีค่ะ ปากมดลูกอักเสบ คือ การอักเสบบริเวณส่วนล่างสุดของมดลูกที่เรียกว่าปากมดลูก ซึ่งเป็นจุดที่เชื่อมต่อกับช่องคลอด ผู้ป่วยอาจมีเลือดออกทางช่องคลอดในช่วงที่ไม่มีประจำเดือน รู้สึกปวดขณะมีเพศสัมพันธ์หรือระหว่างการตรวจภายใน หรือมีตกขาวผิดปกติส่วนใหญ่มักเกิดจาการติดเชื้อ การระคายเคือง หรือความไม่สมดุลของฮอร์โมนเพศและแบคทีเรียในช่องคลอด หากเป็นภาวะปากมดลูกอักเสบที่เกิดจากการติดเชื้อ แพทย์จะให้ยาปฏิชีวนะ ยาต้านเชื้อรา หรือยาต้านไวรัส ขึ้นอยู่กับชนิดของเชื้อที่เป็นสาเหตุ ในกรณีนี้ควรกลับไปพบแพทย์เพื่อรับยารักษาค่ะเบื้องต้นให้หยุดใช้ผลิตภัณฑ์บางชนิดที่เป็นสาเหตุของการระคายเคือง เช่น ผ้าอนามัยแบบสอด อุปกรณ์พยุงช่องคลอด ไม่สวนล้างช่องคลอด งดการมีเพศสัมพันธ์